Krosno
<s>Krosno  je grad od 46,291 stanovnika na jugoistoku Poljske u Potkarpatskom vojvodstvu.</s>

<s>Geografske karakteristike 
Krosno leži na obroncima Beskida, na ušću rječice Lubatówke u Wisłok, nedaleko od slovačke granice (35 km).</s>

<s>Krosno je za srednjeg vijeka bio kraljevski grad, kog su zvali Mali Krakov, a još između 1975.-1998. bio je prijestolnica vlastitog 
vojvodstva.</s>

<s>Historija</s>

<s>Krosno je prvi put dokumentiran 1282. kao jedan od 34 malopoljskih feuda koje je vojvoda Lešek Crni donirao Lebuskoj 
biskupiji.</s><s>Točan datum kad je dobio gradska prava je nepoznat, ali se pretpostavlja da je to bilo polovicom 14. vijeka kad je dobio povelju od 
Kazimira Velikog po uzoru magdeburško pravo, i naselio velikom grupom njemačkih naseljenika.</s>

<s>Krosno je od samog početka bio kraljevski grad, okružen bedemima već u 14. vijeku.</s><s>Uz to je već u srednjem vijeku imao vodovod i kanalizaciju.</s>

<s>Krosno je u 16. vijeku sa svojih 4 000 stanovnika bio jedan od najvećih malopoljskih gradova.</s><s>Od druge polovice 17. vijeka počeo je postepeno gubiti na značaju, što zbog katastrofa što zbog Švedsko-poljskih ratova.</s><s>Nakon Prve podjele Poljske je pod vlašću Habsburške monarhije i životari kao mali 
galicijski gradić.</s>

<s>Počeo se oporavljati tek od druge polovice 19. vijeku, kad je podignuta rafinerija nafte.</s>

<s>U Međuratnom periodu je izrastao u važan industrijski centar, kad su podignute tvornice tekstila i stakla.</s><s>Izgradnja aerodroma započela je 1928., nakon tog je iz Bydgoszcza preseljena avijatičarska škola.</s><s>Uspješan razvoj Krosna prekinuo je Drugi svjetski rat, za vrijeme kog je industrija dobrano uništena.</s>

<s>Obnova industrije uništene za rata započela je gotovo odmah nakon oslobođenja u septembru 1944.</s>

<s>Pobratimski gradovi 
Krosno ima ugovore o partnerstvu sa slijedećim gradovima;
  Edewecht, Njemačka
  Zalaegerszeg, Mađarska
  Sárospatak, Mađarska
  Užgorod, Ukrajina
  Uherské Hradištĕ, Češka
  Gualdo Tadino, Italija
  Øygarden, Norveška
  Marl, Njemačka</s>

<s>Izvori</s>

<s>Vanjske veze</s>

<s>Urząd Miasta Krosna</s>

<s>Gradovi u Poljskoj</s>

